als_Latn dik_Latn sag_Latn
PLUS Elite
PLUS shpërblen akoma më shumë besnikërinë tuaj!
Tashmë me PLUS Elite dhurohen jo vetëm njësi komunikimi, por edhe paketa mujore dhe kredit në para.
Vetëm me PLUS Elite ju mund të përfitoni kredit prej 1000 Lekë dhe 2500 Lekë si dhe Paketat mujore: PLUS 700, PLUS 1000, PLUS 1200 dhe PLUS 1600 me Komunikim të plotë brenda dhe jashtë PLUS, Komunikim Ndërkombëtar dhe mijëra MB Internet, pa shpenzuar asgjë!
PLUS ju shpërblen për çdo aktivitet që ju kryeni gjatë qëndrimit tuaj në PLUS!
Me PLUS Elite të gjithë klientët me parapagesë kanë mundësi të grumbullojnë pikë për çdo aktivitet të kryer në PLUS. Pikët e grumbulluara mund të kontrollohen duke u regjistruar në PLUS Elite dhe duke krijuar një llogari personale.
Të gjithë klientët me parapagesë të PLUS, të cilët tarifohen sipas planeve standarde, mund të regjistrohen në PLUS Elite.
Klientët PLUS me kontratë nuk mund të regjistrohen në PLUS Elite.
Klienti që dëshiron të regjistrohet në PLUS Elite mund të:
- krijojë një llogari personale për të cilën do t’i duhet të regjistrojë numrin e telefonit si dhe të vendosë një password, në faqen që do të hapet duke klikuar adresën në vijim elite.plus.al
- dërgojë një SMS me tekst ELITE në numrin 131
Në varësi të pikëve të mbledhura nga veprimtaritë e ndryshme të kryera në PLUS, klienti që është regjistruar në PLUS Elite mund të zgjedhë një prej dhuratave të shumta që ky program ofron për të. Për të përfituar secilën prej dhuratave të PLUS Elite, pajtimtari duhet të ketë mbledhur pikët e nevojshme që i korrespondojnë dhuratës përkatëse.
Pajtimtari do të përfitojë pikë në PLUS Elite pas kryerjes së një ose më shumë prej veprimeve të renditura në tabelën e mëposhtme:
Pajtimtari, i cili ka grumbulluar pikët e nevojshme dhe dëshiron të përfitojë prej dhuratave të ofruara nga PLUS, mund të:
- telefonojë Shërbimin e Kujdesit për Klientin PLUS, pa pagesë, në numrin 140
- vizitojë faqen e Internetit në adresën elite.plus.al
- përdorë menunë Klik PLUS #100#
- dërgojë SMS tek 131 sipas kodeve të specifikuara më poshtë
Procesi nëpërmjet të cilit pajtimtari bëhet pjesëmarrës në programin “PLUS ELITE”, përcaktohet vetëm nga PLUS, që rezervon të drejtën për të kryer çdo lloj ndryshimi. Ndryshimet, në rast se do të ketë të tilla, do t’i njoftohen Pajtimtarëve pjesëmarrës në program nëpërmjet publikimit të materialeve për “PLUS ELITE” në rubrikën e “PLUS ELITE” në faqen zyrtare të PLUS në Internet: www.plus.al, si edhe duke telefonuar Shërbimin e Kujdesit për Klientin në numrin 140.
Pikët e përfituara nëpërmjet “PLUS ELITE” nuk mund të kalohen nga një numër me parapagesë në një numër tjetër celular.
Me pikët e mbledhura, pajtimtari do të përfitojë vetëm prej dhuratave të përcaktuara në Tabelën më sipër që do të përditësohet vazhdimisht nga PLUS në varësi të këtyre dhuratave. Në rast se do të ketë ndryshime në dhurata, PLUS do të njoftojë Pajtimtarin nëpërmjet mënyrave të përcaktuara në paragrafin e mësipërm. Pikët që do të përfitohen nëpërmjet “PLUS ELITE” do të jenë të vlefshme gjatë gjithë kohës së qëndrimit të pajtimtarit në PLUS dhe në PLUS Elite.
Përjashtimi nga përgjegjësia
PLUS nuk mban asnjë përgjegjësi nëse aplikimi për të përfituar një dhuratë nëpërmjet “PLUS ELITE” është bërë nga një person i paautorizuar nga pajtimtari ose nëse një person i tretë ka vepruar ndryshe nga autorizimi i dhënë nga pajtimtari ose nëse pajtimtari nuk paraqet një dokument identifikimi të vlefshëm të njohur ligjërisht dhe të përcaktuar si më sipër.
Kushte Specifike
Çdo komunikim midis pajtimtarit dhe PLUS në lidhje me “PLUS ELITE” do të kryhet sipas mënyrës së parashikuar nga PLUS në këto Kushte specifike të Programit “PLUS ELITE”.
Dhuratat e përcaktuara në këto Kushte mund të përfitohen vetëm nëpërmjet përdorimit të pikëve të mbledhura sipas përcaktimeve të këtyre Kushteve.
PLUS rezervon të drejtën të ndryshojë në çdo kohë Kushtet duke njoftuar paraprakisht pajtimtarët me SMS, në dyqanet “Zona PLUS” me kërkesën ose paraqitjen e tyre atje ose në rubrikën e dedikuar “PLUS ELITE” në faqen zyrtare të PLUS www.plus.al brenda një afati të pranueshëm.
Pranimi i Kushteve
Me regjistrimin në “PLUS ELITE”, pajtimtari kupton dhe pranon plotësisht këto Kushte të Programit “PLUS ELITE”.
Kohëzgjatja e “PLUS ELITE”
“PLUS ELITE” do të jetë aktiv duke filluar nga data 28.03.2014 dhe do të jetë i vlefshëm deri në momentin e ndërprerjes nga ana e PLUS, me një njoftim paraprak për pajtimtarët, jo më pak se 30 ditë.
Ky njoftim do të bëhet me SMS apo nëpërmjet faqes zyrtare në Internet të PLUS (www.plus.al). Në rast të ndërprerjes nga PLUS të “PLUS ELITE”, Pajtimtarët mund të përdorin pikët e mbledhura sipas këtyre Kushteve, përpara afatit të deklaruar nga PLUS për përfundimin e Programit “PLUS ELITE”.
Të Dhënat Personale
Të dhënat personale të pajtimtarëve pjesëmarrës në “PLUS ELITE”, mblidhen, ruhen dhe përpunohen/menaxhohen nga PLUS, në përputhje me Kontratën Tip të Pajtimit në momentin e blerjes së kartës SIM të PLUS dhe legjislacionin përkatës në fuqi.
Gjykata Kompetente dhe Ligji i Zbatueshëm
Çdo marrëveshje ndërmjet PLUS dhe Pajtimtarit, kur nuk zgjidhet me mirëkuptim, do t’u paraqitet për zgjidhje gjykatave kompetente shqiptare.
Këto Kushte rregullohen nga aktet ligjore dhe nënligjore shqiptare në fuqi.
Të Ndryshme
Të gjitha Kushtet e Përgjithshme të parashikuara në Kontratën Tip të Pajtimit në Shërbimet e Telefonisë Publike të Lëvizshme për Pajtimtarin me Parapagesë të PLUS janë gjithashtu të zbatueshme edhe për këto Kushte të Programit “ELITE”.
Shënime:
Koha e bisedës falas që mund të përfitohet si bonus nëpërmjet ofertave të tjera të PLUS, nuk mund të konvertohet në asnjë rast në pikë të “PLUS ELITE”.
Klientët nuk mund t’i përfitojnë bonuset, nga pikët e mbledhura, më shumë se një herë brenda vlefshmërisë.
Koha fillestare e tarifimit për thirrjet drejt destinacioneve kombëtare është 60+60 sekonda.
Tarifimi i MB do të bëhet në blloqe prej 10 Kb.
Përfitimet e PLUS ELITE do të kenë prioritet përdorimi mbi paketat e aktivizimit ekzistuese që ka PLUS.
Përfitimet e PLUS ELITE do të kenë prioritet përdorimi të dytë pas paketave të blera që ofron PLUS për abonentin.
Krediti i përfituar në para ka vflefshmëri 30 ditë nga momenti i përfitimit. Krediti i mbetur i pakonsumuar pas këtij afati do të skadojë.
Krediti në para nuk mund të transferohet në numra të tjerë MSISDNs.
Krediti në para mund të shpenzohet vetëm për komunikim kombëtar dhe ndërkombëtar dhe GPRS.
Konsumi i kreditit të përfituar nuk do të kthehet në pikë në skemën PLUS Elite.
Krediti në para nuk mund të shpenzohet për aktivizime të ofertave/paketave, për trafik në Roaming dhe komunikim drejt numrave të shkurtër.
Abonenti mund të përfitojë më shumë se një herë të njëjtin kredit në para, nëse ka pikë të mbledhura të mjaftueshme.
Krediti mund të grumbullohet dhe vlefshmëria do të shtyhet në përputhje me kohën e kreditit të fundit të përfituar.
Abonenti mund të përfitojë të dyja kreditet nëse ka pikë të mbledhura të mjaftueshme.
eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn